17/11/2011 | Administración LocalMunicipal
San Sadurniño
Ordenanza de uso do ximnasio municipal

O Pleno deste Concello, na sesión celebrada o día 7 de novembro de 2009, acordou aprobar inicialmente a normativa reguladora do uso do ximnasio municipal. Exposta ó público a devandita aprobación inicial, mediante publicación de anuncio no BOP nº 248, do 20 de novembro de 2009, sen que se presentase reclamación ou alegación algunha, mediante o presente publícase o texto íntegro desa Ordenanza, que é o seguinte: Artigo 1.- O ximnasio municipal, ubicado ao lado do Polideportivo Muncipal e dentro do recinto escolar, é un ben de dominio público, servizo público, destinado esencialmente aos fins particulares do deporte. Artigo 2. - A presente normativa ten por obxecto a formulación dun conxunto de normas encamiñadas á planificación de actividades deportivas dentro do ximnasio municipal, co fin de alcanzar os seguintes benefícios: -Utilización racional e ordenada do ximnasio, garantindo aos cidadáns en igualdade de condicións, o acceso ás instalacións. -Aproveitamento integral dos recursos dispoñibles. -Coordinación de esforzos e actividades. -Control das actividades. Artigo 3. - En calquera actividade que se desenrole no ximnasio, o Concello exercerá a necesaria intervención administrativa, o control, a vixilancia e cantas funcións impliquen exercicio da autoridade e sexan da súa competência. Considerando que a instalación admite un aforo limite de persoas, o Concello regulará a inscripción e entrada dos usuarios/as na mesma Artigo 4.- No ximnasio poderanse practicar as actividades deportivas que as súas instalacións permitan. Mediante Resolución da Alcaldía motivada, a instancia do Concelleiro de Deportes, fixarase o horario de utilización e os posibles cambios do mesmo, así como o peche por vacacións do persoal encargado ou por reparacións, facéndoo público mediante notificacións ou carteis informativos. Artigo 5.- A entrada ao recinto deportivo realizarase dacordo co seguinte réxime: a) Aboando a tasa establecida na Ordenanza Fiscal de Instalacións Deportivas. Existirán duas modalidades: acceso con entrada diaria, que se adquirirá no própio ximnasio, ou entrada con abono mensual, que se adquire no Concello. Estes últimos deberán presentar a tarxeta que os acredite como abonados en todas as sesións ás que asistan. b) No caso de entidades ou clubes deportivos que desexen utilizar o ximnasio, o Concello ( no marco de colaboración continua coas entidades deportivas deste Concello) poderá reservar certas horas en algún dos dias da semana específicamente para eles, tendo estes que facer unha solicitude previa ao dia que desexen utilizalo, aténdose as tarifas marcadas na Ordenanza Fiscal correspondente. O horario desta solicitude será en función da orde de chegada da mesma e será publicitado con suficiente anterioridade na mesma instalación. Artigo 6.- Usuarios. Enténdese por usuario a efectos da presente normativa, aquel suxeito pasivo maior de 14 anos especificado na Ordenanza Fiscal de Instalacións Deportivas que cumpra co seguinte criterio: 1. De 14-16 anos: Por prescripción médica debidamente xustificada e supervisados polo monitor deportivo.2. De 16-18 anos: Por autorización paterna e o monitor deportivo determinará se o seu estado físico reúne as condicións adecuadas para a práctica das actividades e exercícios que se realizan no ximnasio.3. Maiores de 18 anos. O monitor deportivo orientará todos os exercicios que os/as usuarios/as así o requiran ou cando observe un mal uso das máquinas. Cando o/a usuario/a da instalación sexa un menor, serán responsables das consecuencias dos seus actos, os seus pais ou tutores legais. O acceso á instalación do ximnasio municipal supón a aceptación polos/as usuarios/as das normas contidas neste Regulamento. Artigo 7.- Réxime das sesións. Con carácter xeral a duración das sesións será de entre 60 e 90 minutos aproximadamente. O número de usuarios/as por sesión quedará fixado baixo criterio do monitor deportivo e virá condicionado polas actividades que se desenrolen en cada momento e a disponibilidade das instalacións, facendo posible a operatividade e funcionalidade das mesmas. a. Ser tratados con educación e respeto polo persoal do Ximnasio. b. Disfrutar da instalación, dacordo coas normas de uso establecidas nesta normativa. c. Facer uso das instalacións nos dias e horarios sinalados no horario do ximnasio, se ben, o Concello por necesidades de programación ou forza maior, poderá anular ou variar as condicións establecidas, comunicando esta circunstancia aos afectados con suficiente antelación. d. Dispor da instalación e do mobiliario en perfectas condicións. e. Utilización dos seguintes servicios: - Aseos, vestiarios e duchas. - Sala de actividade física. - Botiquín. f. Formular reclamacións e suxerencias que se estimen oportunas ante o encargado/a do Ximnasio e presentar por escrito queixas, suxerencias ou reclamacións nos servizos administrativos do Concello. Artigo 9.- Obrigas dos/as usuarios/as: Establécense as seguintes normas, que persiguen fundamentalmente o fomento de hábitos hixiénicos, o cuidado e mantemento das instalacións e a prevención de riscos de todo tipo. a. Velar polo bo estado de conservación da instalación e servizos, impedindo ou denunciando todo acto que vaia en deterioro das mesmas e advirtindo aos empregados cando observen anomalias na instalación ou no material da mesma. b. Prohíbese comer e fumar en todo o recinto, así como utilizar envases de vidrio. c. Facer uso da instalación coa roupa e calzado deportivos adecuados, estando expresamente prohibido a realización da actividade física sen camiseta. d. É necesario levar unha toalla para colocala encima das máquinas ou aparatos dos que se faga uso. É responsabilidade exclusiva dos usuarios contar co material necesario para a práctica deportiva. e. Recoméndase non levar obxectos de valor ao ximnasio. O Concello de San Sadurniño non se fará cargo da pérdida e extravío dos mesmos. f. Prohíbese acceder á instalación con animais de compañía, excepto cans lazarillos sempre que vaian debidamente identificados, estén realizando a súa laboura e cumpran as condicións de hixiene e salubridade. g. Gardar o debido respeto aos demais usuarios/as e o persoal da instalación, así como atender en todo momento as indicacións do mesmo, cuio cometido é supervisar toda a actividade que se realice no recinto. h. Aboar as taxas vixentes. Artigo 10º.- O incumprimento das obrigas que se derivan da condición de usuario/a, poderá levar consigo a pérdida de tal condición. Ditos incumprimentos poderán ser tipificados como leves e graves: - Uso de vestimenta pouco adecuada. - Non ir provisto do esixido para a práctica das actividades do ximnasio. - Causar danos leves de forma involuntaria á instalación ou equipamento da mesma. - O incumprimento reiterado de algunhas das obrigas dos/as usuarios/as. - O trato incorrecto de palabra ou obra a outros/as usuarios/as ou empregados/as da instalación. - Causar danos graves de forma voluntaria á instalación ou equipamento da mesma. - Orixinar por imprudencia ou neglixencia accidentes graves a si mesmo ou a outras persoas. - Falsear intencionadamente os datos relativos á identidade, idade, estado de saúde, etc. e a suplantación de identidade. - A reincidencia en incumprimentos resoltos como leves. - Roubar ou deteriorar material da instalación ou pertenzas doutros usuarios. - Introducir na instalación animais ou productos que deterioren a mesma. - Os incumprimento leves correxiranse con apercibimento verbal do monitor. - Os incumprimentos graves correxiranse coa perdida da condición de usuario/a desta instalación. Se a gravidade do mesmo o fixera necesario, e no caso de causar desperfectos ou danos ás instalacións, o/a usuario/a deberá asumir os custes do desperfecto ou sustitución do mobiliario ou maquinaria. a) O Concello será o encargado de tramitar o procedimento sancionador. Dita potestade sancionadora exercerase mediante o procedemento establecido no R. D. 1398/1993 de 4 de agosto, polo que se aproba o Regulamento do Procedimento para o exercicio da potestade sancionadora. b) As propostas comunicaranse por escrito aos interesados dándolles audiencia para que podan efectuar alegacións e presentar os documentos e informacións que estimen pertinentes. c) Concluído o prazo de audiencia e á vista das alegacións presentadas polo usuario/a, o órgano competente do Concello, resolverá o que proceda. Unha vez resolto, notificaráselle ao interesado/a o contido de dita resolución dentro do prazo que lle confire a lexislación administrativa. d) Contra os acordos adoptados, poderán interporse os recursos que se estimen oportunos, de conformidade coa Lei de Réxime Xurídico das Administracións Públicas e Procedemento Administrativo Común. Artigo 11.- O persoal a cargo da instalación do ximnasio terá as seguintes funcións: a) Apertura e peche das instalacións do ximnasio. b) Verificar que as actividades no interior se realicen con normalidade. c) Velar polo bo orde, limpeza e adecuado uso das instalacións. d) Atender as suxerencias, queixas e reclamacións que se formulen, transmitíndoas en todo caso á Concellería de Deportes. e) Cantas outras funcións resulten desta normativa ou lle foran encomendadas pola Alcaldía ou a Concellería de Deportes. San Sadurniño, 10 de novembro de 2011. O ALCALDE, Asdo.: Secundino García Casal.